Sonsoles Ónega

Sonsoles Ónega Salcedo (Madril, 1977ko azaroaren 30a) madrildar kazetaria, telebistako aurkezlea eta idazlea da. 2023ko irailean FesTValen Mainat Saria jaso zuen, karismatikoa, zuzena eta perspikaza izategatik.

Bizitza 
Fernando Ónega kazetariaren alaba eta Cristina Ónegaren ahizpa da. Kazetaritzan lizentziatu zen San Pablo CEU Unibertsitatean.

Ikus-entzunezkoetan espezializatua, CNN+-en hasi zuen ibilbide profesionala. Hortik Cuatro katera igaro zen. 2008an, Telecincoren albistegietan sartu zen. Hamar urtez aritu zen parlamentuko kronista, eta Diputatuen Kongresuan nabarmendu zen.

2018tik 2022ra kate bereko gertakarien programa aurkeztu zuen Ya es mediodía.

Gainera, analista politiko gisa parte hartu du La tarde de COPE irrati saioan.

Literaturari dagokionez, 2004an Calle Habana, esquina Obispo eleberri laburra argitaratu zuen. Gero, Donde Dios no estuvo, M-11ren inguruan. Hala ere, bere arrakasta handiena Después del amor (2017) eleberria izan zen, Espainiako Bigarren Errepublikan girotua.

2020an, Sonsolesek telebista-proiektu berri bati ekin zion, eta bere lehen realityaren domekako galak aurkezteaz arduratu zen La casa fuerte saioa prime time-n.

2021ean eta 2022an Ya son las ocho aurkeztu zuen. 

2022ko uztailean, Atresmedia Televisiónekin fitxatu zuen proiektu berria aurkezteko Antena 3en, Y ahora Sonsoles izenekoa, urte horretako urriaren 24an estreinatua.

2023ko urriaren 15ean Planeta saria irabazi zuen Las hijas de la criada eleberriagatik.

Bizitza pribatua 
2008tik Carlos Pardo Sanz abokatuarekin ezkonduta dago, eta bi seme-alaba ditu. 2019ko abuztuan, senarrarekin zuen bizikidetza eten egin zen, eta 2020an banaketaren berri eman zen.

Telebista

Lan finkoak

Gonbidatu gisa

Sariak 

 Zilarrezko Antena
 Eleberri laburraren letren saria (2004).
 Fernando Lara eleberri-saria (2017).
 2023ko irailean FestiValen Mainat Saria jaso zuen, karismatikoa, zuzena eta perspikaza izategatik.
 2023ko urriaren 15ean Planeta saria irabazi zuen Las hijas de la criada eleberriagatik.

Erreferentziak

Kanpo estekak 

Emakume kazetariak
Madrilgo kazetariak
Espainiako kazetariak
Espainiako telebista aurkezleak
Emakume telebista aurkezleak
Emakume idazleak
Madrilgo idazleak
Espainiako idazleak
Emakume eleberrigileak
Espainiako eleberrigileak
XX. mendeko emakumeak
XXI. mendeko emakumeak
XX. mendeko kazetariak
XXi. mendeko kazetariak